जो नहीं है उसकी अपेक्षा से ही होता है तनाव: पूनम
आज व्यक्ति सब कुछ प्राप्त करना चाहता है, बहुत कुछ प्राप्त करना चाहता है और तत्काल प्राप्त करना चाहता है। जो चीज उसके पास है, उसका सुख तो वह लेता नहीं उसकी उपेक्षा करता है और जो उसके पास नहीं है उसे वह पाना चाहता है। यही तनाव का मुख्य कारण है, यह बात आज देश की प्रख्यात तनावमुक्ति विशेषज्ञा ब्रम्ह कुमारी पूनम बहन ने अपने प्रथम दिन के संदेश में कही। उन्होंने कहा कि नकारात्मक विचार ही हमारे रोगों एवं समस्याओं का मुख्य कारण है।
पूनम बहन ने कहा कि आज हमारे जीवन में नकारात्मकता का अंश ज्यादा हो गया है। हमारे विचार, भावनाएं, बोल, दृष्टिकोण सभी नकारात्मक हो गए हैं। इन्हीं विचारों ने डाइबिटीज, ब्लडप्रेशर, हृदयरोग एवं डिप्रेशन जैसी बीमारियों को जन्म दिया है। जब व्यक्ति सोचता है कि जीवन में कोई मिठास ही बाकी नहीं है या मेरी इच्छानुसार ही सब कुछ चलना चाहिए। मेरे ही अधीन सब रहे तो ऐसा विचार डाइबिटीज को जन्म देते हैं। उसे व्यक्ति ने अपने जीवन में खुशियों को समेट लिया है। जो व्यक्ति बीती बातों का बार-बार चिंतन करता है।
छोटी-छोटी बातों को सोचकर बड़ा कर देता है यो यूं कहे कि राई को पहाड़ बना देता है, उन्हें ही उच्च रक्तचाप होने की संभावना अधिक होती है। पूनम बहन ने वैज्ञानिक तरीके से बताया कि कौन से विचार से कौन सा रसायन निकलता है और वही केमिकल बीमारी का कारण बनती है। इस शिविर के माध्यम से विचारों में परिवर्तन करके जीवन शैली में बदलाव कैसे लाया जाए यह आने वाले दिनों में बताया जाएगा।
राजनांदगांव। नए बस स्टैंड के सामने शुरू हुए शिविर में बड़ी संख्या में लोग हुए उपस्थित।
रिसर्स में साबित, क्यों बनते हैं रोगी
हर दिन शुभ भावना के दिवस के रूप में मनाएं
ब्रह्माकुमारी पूनम ने शुभ भावनाओं के महत्व को बताते हुए कहा कि शुभ भावना हमारे संबंध भी सुधारती है। वहीं स्वास्थ्य भी सुधारती है। जिस प्रकार चिकित्सा विज्ञान में होम्योपैथी, एलोपैथी कार्य करती है, वैसे ही संबंधों में मधुरता के लिए सर्वश्रेष्ठ औषधि है। ब्रह्माकुमारी ने सभी से आज का दिन शुभ भावना का दिवस मनाने को कहा कि आज जो भी मिले हमारे दिल से उसके प्रति यह शुभ भावना निकले कि इसका भी कल्याण हो, यह भी सुखी रहे, वसुधैव कुटुम्ब।
उन्होंने बताया कि कैलिफोर्निया में रिसर्च हुई कि संसार में जितने व्यक्ति धूम्रपान तथा शराब के कारण ह्रदयरोग के रोगी बनते है। उससे भी अधिक दूषित भावनाओं के कारण, ईर्ष्या की भावनाओं के कारण रोगी होते है। ऐसी भावनाएं ही कैंसर व ह्रदयरोग का कारण बनती हैं। क्यों न हम मन में सबके प्रति शुभ भावना रखें।
दिया संदेश
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva